ઉજ્જૈન તા.૩ : મધ્ય પ્રદેશના ઉજ્જૈનમાં સંઘ અને ભાજપની બે દિવસની સમન્વય બેઠકનો પ્રારંભ થઇ રહ્યો છેે. આ બેઠકમાં ભાજપના અધ્યક્ષ અમિત શાહ અને સંઘના ટોચના અધિકારીઓ સામેલ થયા છે. જાણવા મળે છે કે આ બેઠક મુખ્યત્વે ર૦૧૯માં ભાજપના વિજયની રણનીતિ પર ચર્ચા-વિચારણા કરવા માટે મળી રહી છે. સંઘના સુત્રોના જણાવ્યા પ્રમાણે આ બેઠકમાં ભારતીય મઝદુર સંઘ, ભારતીય ગ્રાહક પંચાયત તથા સ્વદેશી જાગરણ મંચ જેવા સંઘના ઘટક પક્ષો પણ સામેલ થયા છે જે સરકારની નીતિઓ અંગે પોતાનો રિપોર્ટ રજુ કરશે. એક પ્રકારથી આ સંઘ પરિવારના કૌર ગ્રુપની મીટીંગ છે.